钦定古今图书集成/明伦汇编/氏族典/第372卷 > 《廖用贤尚友录》 > 詹士龙
## 钦定古今图书集成/明伦汇编/氏族典/第372卷 > 《廖用贤尚友录》 > 詹士龙

按《河南通志》：士龙，字云卿，固始人，宋都统钧之子。元
兵破鄂，钧殁，士龙甫三岁，董忠献公获之，以见世祖，
叹曰：“此忠臣子，汝善养之。”士龙善骑射，每发必中。久
之，士龙知巳非董出，即昼夜痛哭，恳求复姓，忠献戏
曰：“尔试为投石水中，浮则从尔。”士龙因以石投水，沈
而复浮者数四，忠献遂许之。后忠献从弟忠贞公荐
《士龙》于中书，累官至广西道佥事。